ટી-૨૦ સીરીઝ જીત્યા બાદ આત્મવિશ્વાસથી છલોછલ ભારતીય ક્રિકેટ ટીમ ઈંગ્લેન્ડ સામે આજથી નોટીંગહેમથી શરૂ થનારી ત્રણ મેચોની વન-ડે સિરીઝની પહેલી મેચમાં પણ વિજયનો ક્રમ જાળવવા માગશે. આ સીરીઝ આવતા વર્ષે યોજાનારા વર્લ્ડકપનું રિહર્સલ ગણવામાં આવે છે. આવતા વર્ષે વર્લ્ડકપ ઈંગ્લેન્ડમાં જ રમાવાનો હોવાથી આ સીરીઝમાં વિરાટ-બ્રિગેડને અહિંની પરિસ્થિતિ સાથે તાલમેલ મેળવવાની સારી તક છે.